section_heading: Biografija
paragraph_text: Kada su američke vlasti uspjele otjerati Lafittea iz New Orleansa, Lassale nije pošao s njim; odlučio je ostati i postati uvaženi građanin Louisiane. Marie, iako željna pustolovina, odlučila je ostati uz Erica, ali on je nju odbacio. Lafitte se sklonio na otok Galveston uz obalu Teksasa. No američka ratna mornarica ga je i odande otjerala, te su Lassalle i Barbe en Feu skovali urotu da se dokopaju Lafitteovog zlata. Namamili su Lafitteov brod Pride u jednu lagunu u Baratariji, te je kormilar John Connor nasukao brod, koji je uništen u eksploziji barutane. Svojim dijelom plijena s potopljenog broda Eric je kupio plantažu i postao uspješan poslovni čovjek, te se oženio bogatom bjelkinjom. Connor je postao njegova desna ruka.